ריצ'רד מקייב

ריצ'רד מקייב (באנגלית: Richard McCabe; נולד ב-1960 בשם ויליאם מקייב) הוא שחקן סקוטי שידוע מהופעותיו בתפקידים קלאסיים. הוא אמן עמית בלהקה השייקספירית המלכותית (RSC).

ביוגרפיה
ויליאם מקייב נולד בגלאזגו שבסקוטלנד לאב סקוטי ולאם צרפתייה. מקייב גדל בסאסקס עקב מות אביו ונישואיה השניים של אמו.
הוא למד באקדמיה המלכותית לאמנות הדרמה (RADA), ונרשם בשם ריצ'רד באיגוד השחקנים (Equity) כמחווה למורה לאנגלית שהיווה לו מקור השראה.

ב-7 ביוני 2015 זכה מקייב בפרס טוני לשחקן הטוב ביותר על הופעתו בהפקה בברודוויי של המחזה "The Audience" בכיכובה של הלן מירן בתפקיד המלכה אליזבת השנייה. מירן עצמה זכתה בפרס טוני לשחקנית הטובה ביותר.

ב-28 באפריל 2013 זכה מקייב בפרס אוליבייה לשחקן המשנה הטוב ביותר על הופעתו בתפקיד ראש הממשלה הרולד וילסון בהפקה המקורית של המחזה "The Audience" שהוצג בתיאטרון גילגוד. ב-1994 היה מקייב מועמד לפרס אוליבייה על הופעתו בתפקיד אוטוליקוס במחזה "אגדת חורף" בהפקת הלהקה השייקספירית המלכותית.

מקייב הוא אמן עמית בלהקה השייקספירית המלכותית (RSC). הוא מוכר מהופעותיו בתפקידים שונים בקומדיות (פאק, אוטוליקוס, תרסיטס, אפמאנטוס) ובדרמות (יאגו, פלמינאו). הוא שיחק בתפקיד הראשי במחזה "המלך ג'ון". ב-1989 זכה לראשונה להכרה כששיחק בתפקיד פאק בהפקה של "חלום ליל קיץ" בה הופיעו פיות פאנק (punk) והתפאורה הייתה של מגרש גרוטאות. במחזה "אגדת חורף" הופיע מקייב על הבמה במערכה השלישית כשהוא תלוי על צרור של בלונים ענקיים (1992–1993). הופעתו הראשונה בתפקיד ראשי הייתה ב-1993 כשגילם את דמותו של כריסטופר מרלו במחזה "School of Night" מאת פיטר ולאן, מחזה חדש בהזמנת ה-RSC לציון 400 שנה למותו של מרלו. תפקידים חשובים נוספים של מקייב הם התפקיד הראשי במחזה "המלך ג'ון" (2006), יאגו במחזה "אותלו" לצדו של ריי פירון (1999–2000), ופלמינאו במחזה "White Devil" מאת ג'ון ובסטר (1996–1997).

בספטמבר ובאוקטובר 2012 שיחק מקייב בתפקיד רומיאו מבוגר לצדה של קתרין האנטר בתפקיד יוליה במחזה בשם "A Tender Thing", עיבוד ל"רומיאו ויוליה" מאת בן פאוור, שביימה הלנה קאוט האוסון. בשנים 1999 ועד 2001 גילם את המלט במחזה "המלט" בהפקה של תיאטרון רפרטוארי בברמינגהאם בבימויו של ביל אלכסנדר. ב-2001 השתתף בפסטיבל המלט בטירת אלסינור בדנמרק.

מ-2005 הוא מופיע בפסטיבל התיאטרון של צ'יצ'סטר בתפקידים שונים בהם התפקיד הראשי במחזה "Scapino or The Trickster" מאת מולייר. ב-2010 שיחק בתפקיד המבקר מון במחזה "אינספקטור האונד האמיתי" מאת טום סטופארד ואת מר פאף במחזה "The Critic" מאת שרידן בתיאטרון מינרווה.
ב-2008 החל מקייב לגלם את סוון נייברג בסדרת הטלוויזיה הבריטית "וולנדר".

חיים אישיים
מקייב חי בסאסקס עם בת זוגו פוטיני דימו (Fotini Dimou).

פרסים
 1994 - היה מועמד לפרס אוליבייה לשחקן המשנה הטוב ביותר
 2013 - זכה בפרס אוליבייה לשחקן המשנה הטוב ביותר
 2015 - זכה בפרס טוני לשחקן הטוב ביותר במחזה

פילמוגרפיה
 שנה שם שם באנגלית תפקיד הערות 1985–1995 The Bill סטיב ניילור / דריל / קולין 1997 ברמוול Bramwell אוסבורן מיני-סדרה (פרק אחד) 1997 A Prince Among Men טובי מקפינון בפרק "Family Matters" 1998 Heat of the Sun תאודור ווצ'מן בפרק "Hide in Plain Sight" 1999 The Vice מייקל וולדן בפרק "Dabbling" 1999 נוטינג היל Notting Hill טוני 2000 משפט ועונש Trial & Retribution רוג'ר בארקר סדרת טלוויזיה (2 פרקים) 2003 The Family ג'רמי דייוויסון סדרת טלוויזיה (פרק אחד) 2003 להעיר את המתים Waking the Dead קארל מירמן בפרק "Final Cut" 2003 אדון ומפקד: הצד הרחוק של העולם Master and Commander: The Far Side of the World מר היגינס 2003 המלחמה של פויל Foyle's War קולין פאולר בפרק "The Funk Hole" 2004 המזוודות של טולס לופר: חלק 2 The Tulse Luper Suitcases, Part 2: Vaux to the Sea הוראס 2004 החקירות של המפקח לינלי The Inspector Lynley Mysteries מנהל תיאטרון בפרק "A Traitor to Memory" 2004 יריד ההבלים Vanity Fair המלך 2005 To the Ends of the Earth מר ברוקלבנק מיני-סדרה 2005 הגנן המסור The Constant Gardener ארתור המונד 2006 רציחות במידסומר Midsomer Murders הכומר אנתוני גאנט בפרק "Four Funerals and a Wedding" 2006 ג'יין אייר Jane Eyre מר ברוקלהרסט 2007 Nightwatching בלומפלד 2007 The Whistleblowers צ'ארלס רדפורד בפרק "Fit for Purpose" 2007 Heroes and Villains באראס בפרק "נפוליאון" - סדרה דוקומנטרית 2008 המפקח לואיס Inspector Lewis גאווין מתיוס בפרק "The Great and the Good" הדוכסית The Duchess סר ג'יימס הייר איינשטיין ואדינגטון Einstein and Eddington פרנק דייסון סרט טלוויזיה 2008–2015 וולנדר Wallander נייברג 2009 ספוקס Spooks מתיו פלאודן סדרת טלוויזיה (פרק אחד) 2010 Masterpiece Mystery נייברג סדרת טלוויזיה 2012 Playhouse Presents טים סאבו בפרק "The Minor Character" The Best of Men ד"ר קאוון סרט טלוויזיה 2013 Borgia פרדריקו מאראגון National Theatre Live: The Audience הרולד וילסון האישה הנעלמת The Invisible Woman מר מארק למון Legacy ג'רי סרט טלוויזיה 2014 כנופיית ברמינגהאם Peaky Blinders וינסטון צ'רצ'יל סדרת טלוויזיה The Great Fire לורד הייד המשחק The Game ראש הממשלה מיני-סדרה 2015 סינדרלה Cinderella ברון Indian Summers סטפורד ארמיטאג' מיני-סדרה The Scandalous Lady W לורד נרות' עין בשמיים Eye in the Sky ג'ורג' מת'רסון 2016 דוקטור ת'ורן Doctor Thorne פרנק גרשהם 2017 פרוצות Harlots השופט קנליףסדרת טלוויזיה; 8 פרקים להתראות כריסטופר רובין Goodbye Christopher Robin רופרט 2018 ארבעה ימים Collateral פיטר וסטבורן מיני-סדרה 2019 1917 1917 קולונל קולינס 2021 SAS: Red Notice שערורייה בריטית למדי (אנ') A Very British Scandal ג'ורג' וויגהאם מיני-סדרה 2022 אנטומיה של שערורייה Anatomy of a Scandal בריאן טיילור מיני-סדרה החמשושויה The Pentaverate פיקמן היגינס תפקיד ראשי; 6 פרקים TBA Savage House מר בנט

קישורים חיצוניים

הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:אישים זוכי פרס אוליבייה
קטגוריה:זוכי פרס טוני: שחקנים
קטגוריה:חברי הלהקה השייקספירית המלכותית
קטגוריה:בוגרי האקדמיה המלכותית לאמנות הדרמה
קטגוריה:בריטים שנולדו ב-1960